Document ID: 31995R1241

KOMISSION ASETUS (EY) N:o 1241/95,
annettu 31 päivänä toukokuuta 1995,
kukkakaalin, persikoiden, nektariinien ja sitruunoiden perushinnan ja ostohinnan pienentämisestä kesäkuuksi 1995 markkinointivuodeksi 1994/1995 vahvistetun interventiokynnyksen ylittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 997/95 (2), ja erityisesti sen 16 b artiklan 4 kohdan,
sekä katsoo, että
komission asetuksessa (EY) N:o 1146/94 (3) vahvistetaan kukkakaalien interventiokynnyksen taso 64 300 tonniksi, persikoiden interventiokynnyksen taso 303 600 tonniksi, nektariinien interventiokynnyksen taso 83 100 tonniksi ja sitruunoiden interventiokynnyksen taso 363 000 tonniksi markkinointivuodeksi 1994/1995,
asetuksen (ETY) N:o 1035/72 16 a artiklan 1 kohdan, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta 19 heinäkuuta 1988 annetun neuvoston asetuksen (ETY) N:o 2240/88 (4), sellaisena kuin se on viimeksi muutettuna asetuksella (ETY) N:o 1623/91 (5), 2 artiklan 1 kohdan sekä omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89 (6), sellaisena kuin se on viimeksi muutettuna asetuksella (ETY) N:o 1754/92 (7), 2 artiklan 2 ja 3 kohdan mukaisesti persikoille, nektariineille ja sitruunoille seuraavalle markkinointivuodelle vahvistettu perushinta ja ostohinta laskevat 1 prosentilla kukkakaalien osalta 20 000 tonnin, persikoiden osalta 23 000 tonnin, nektariinien osalta 3 000 tonnin ja sitruunoiden osalta 11 200 tonnin ylitystä kohden, jos markkinointivuoden aikana persikoita, nektariineja ja sitruunoita koskevat toteutetut toimenpiteet kohdistuvat määriin, jotka ylittävät näille tuotteille ja tälle markkinointivuodelle vahvistetut interventiokynnykset,
jäsenvaltioilta saatujen tietojen mukaan yhteisön interventiotoimenpiteet markkinointivuodeksi 1994/1995 ovat kohdistuneet 170 676 tonniin kukkakaalien osalta, 798 916 tonniin persikoiden osalta, 191 523 tonniin nektariinien osalta ja 479 001 tonniin sitruunoiden osalta; tämän markkinointivuoden aikana komissio on havainnut 106 376 tonnin suuruisen interventiokynnyksen ylittymisen kukkakaalien osalta, 495 316 tonnin suuruisen interventiokynnyksen ylittymisen persikoiden osalta, 108 423 tonnin suuruisen interventiokynnyksen ylittymisen nektariinien osalta ja 116 001 tonnin suuruisen interventiokynnyksen ylittymisen sitruunoiden osalta,
edellä mainitun johdosta kukkakaalien, persikoiden, nektariinien ja sitruunoiden neuvoston asetuksessa (EY) N:o 1225/95 (8) markkinointivuodeksi 1995/1996 vahvistettua perushintaa ja ostohintaa pitää alentaa 5 prosenttia kukkakaalien osalta, 20 prosenttia persikoiden osalta, 20 prosenttia nektariinien osalta ja 10 prosenttia sitruunoiden osalta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kukkakaalien, persikoiden, nektariinien ja sitruunoiden asetuksessa (EY) N:o 1225/95 ajalle 1-30 kesäkuuta 1995 vahvistettua perushintaa ja ostohintaa alennetaan 5 prosentilla kukkakaalien osalta, 20 prosenttia persikoiden osalta, 20 prosenttia nektariinien osalta ja 10 prosenttia sitruunoiden osalta, jolloin ne ovat seuraavat:
TAULUKON PAIKKA
Hinnat koskevat:
- I laatuluokkaan kuuluvia pakattuja kukkakaaleja, joihin on jätetty kanta ja osa lehdistä,
- Amsden-, Cardinal-, Charles Ingouf-, Dixired-, Jeronimo-, J.H. Hale-, Merril Gemfree-, Michelini-, Red Haven-, San Lorenzo-, Springcrest- ja Springtime-lajikkeeseen, I laatuluokkaan ja 61-67 millimetrin kokoluokkaan kuuluvia pakattuja persikoita,
- Armking-, Crimsongold-, Early sun grand-, Fantasia-, Independence-, May grand-, Nectared-, Snow Queen- ja Stark red gold -lajikkeeseen, I laatuluokkaan ja 61-67 millimetrin kokoluokkaan kuuluvia pakattuja nektariineja,
- I laatuluokkaan ja 53-62 millimetrin kokoluokkaan kuuluvia pakattuja sitruunoita.
Näihin hintoihin ei sisälly pakkauksen hinnan vaikutusta.
2 artikla
Tämä asetus tulee voimaan 1 päivänä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä toukokuuta 1995.

Labels: 2
17
6